Instituţiile de supraveghere, reglementare şi control din sectorul audiovizual din unele state membre în Uniunea Europeană: structură, atribuţii, subordonare

Directivele Uniunii Europene în domeniul comunicaţiilor audiovizuale

 

Studiul de faţă îşi propune să trateze modul de organizare şi funcţionare a instituţiilor naţionale de supraveghere, reglementare şi control din domeniul comunicaţiilor audiovizuale din mai multe state, membre în Uniunea Europeană, cât şi directivele trasate de Uniunea Europeană, directive cu ajutorul cărora, în principal după anul 1997, toate aceste state şi-au reorganizat instituţiile respective şi au modificat şi completat actele normative privin domeniul comunicaţiilor audiovizuale.

Germania


Reglementările din domeniul comunicaţiilor audiovizuale sunt stabilite de fiecare land în parte. Serviciile publice din acest domeniu se supun unor reglementări naţionale, iar firmele private se supun reglementărilor la nivel de land. Aceste organisme de control teritorial (Landesmedienanslaten) au responsabilitatea acordării lecenţelor de emisie şi monitorizării activităţii furnizorilor privaţi de produse audio-video. Aceste autorităţi cooperează între ele, în problemele de interes public şi ca urmare a prevederilor stipulate în reglementările naţionale, formând Asociaţia autorităţilor de reglementări pentru comunicaţiile audiovizuale (Arbeitsgemeischaft der landesmedienanstatten, ALM).


Regulile generale care reglementează această cooperare au fost reformulate, în aprilie 1977, printr-o rezoluţie adoptată la Conferinţa Generală a Asociaţiei (ALM).


Cooperarea între autorităţi la nivelul ALM are loc prin intermediul a trei corpuri de conducere: Adunarea Directorilor ALM, Adunarea Comitetului Preşedinţilor ALM şi Adunarea Generală ALM. Detaliile cooperării între landuri sunt stabilite în regulamentele de ordine interioară. Rezoluţiile ALM sunt adoptate cu votul două treimi din membri, în afară de cazul în care regula unanimităţii nu a fost adoptată, în mod explicit, pentru o problemă punctuală.


Dosarul general al şedinţelor ALM este stabilit în "Principiile cooperării ALM" (1997) şi cuprinde patru puncte:

· apărarea intereselor autorităţilor de reglementare, membre la nivel naţional şi internaţional;

· schimbul de informaţii şi puncte de vedere cu furnizorii privaţi de produse audio-video; 

· dezbaterea problemelor de interes comun în domeniul comunicaţiilor audiovizuale, în mod special legislaţie, tehnologie, cercetare, finanţare;

· dezbaterea rapoartelor experţilor comisiei privind problemele fundamentale pentru activitatea din instituţiilor membre.

Dosarul specializat al ATM include:

· hotărârea prin care se stipulează că un serviciu de media particular trebuie clasificat ca şi un operator audio-video, în cadrul Tratatului Interstatal, privind serviciile audio-video Rundfunkstaatsvertrag (RStv);

· formele de colaborare prin care să se asigure diversitatea serviciilor, în conformitate cu pct.31 şi 32 al RStv.

· coordonarea activităţii astfel încât să se uniformizeze procedurile de control la nivelul regional şi pentru asigurarea adeziunii la normele tratatului privind activitatea şi serviciile din domeniul comunicaţiilor audiovizuale, urmând să se creeze un cadru legislativ naţional, în conformitate cu care să funcţioneze toate aceste instituţii regionale.

· formele de colaborare dintre instituţiile regionale pentru planificări preliminare şi soluţionarea problemelor tehnice (pct.38 din RStv);

· acorduri privind utilizarea regulilor comune mai ales pentru emisiunile sau producţiile audio-video inadmisibile şi protecţia minorilor, sponsorizări şi reclame; consultări şi schimburi de experienţă cu cei doi mari operatori naţionali publici în domeniul comunicaţiilor audiovizuale (ARD şi ZDF);

· probleme privind liberul acces.

Managementul ALM este realizat de una dintre autorităţile regionale membre, pentru o perioadă de doi ani. Deşi ALM dispune de trei corpuri de conducere (Adunarea Directorilor, Adunarea Comitetului Preşedinţilor şi Adunarea Generală), din punct de vedere administrativ managementul este asigurat de autorităţile regionale.


Adunarea Comitetului Directorilor (Direktorenkonferenz) este compusă din reprezentanţii statutari sau directorii generali ai autorităţilor membre. Atribuţiile DLM sunt stabilite de către ALM şi constau, în special, în aprobarea unor reglementări la nivel naţional, reglementări privind protecţia minorilor şi reglementări în privinţa publicităţii.


Adunarea Comitetului Preşedinţilor (Gremienvorsitzendenkonferenz) este formată din preşedinţii corpurilor executive ale autorităţilor regionale. Aici se dezbat problemele esenţiale privind politica în domeniul audiovizual şi formele de colaborare dintre autorităţile membre. Adunarea Comitetului Preşedinţilor este coordonată de către o comisie de preşedinţi ai autorităţilor membre, comisie stabilită odată cu desemnarea conducerii manageriale a ALM.


Adunarea Generală (Gesamtgonferenz) este compusă din Adunarea Comitetului Directorilor şi Adunarea Comitetului Preşedinţilor. Adunarea Generală adoptă rezoluţii privind politica din domeniul comunicaţiilor audiovizuale şi probleme privind dezvoltarea programelor în sectorul privat. Orice altă problemă poate fi supusă dezbaterii doar dacă a fost propusă de cel puţin patru membri.


În perioada 2001-2002 autoritatea de reglementare pentru media din sectorul privat din regiunea Rhine-Westphalia deţine şi managementul ALM. În perioada 2003-2004 conducerea va fi preluată de Hessische Landesanstalt für privaten Rund funk.

 

Marea Britanie

Comisia pentru Normele audio-video este corpul statutar care asigură nu numai reglementările din domeniu ci şi competiţia corectă. Această comisie este singura organizaţie care asigură controlul atât asupra televiziunii cât şi radiodifuziunii şi a transmisiunilor aferente (terestre sau prin satelit). În Anglia există un pachet extrem de complex de reglementări pentru domeniul comunicaţiilor audiovizuale. Acestea se referă la comunicaţiile audiovizuale digitale, prin cablu şi teletext. Comisia are trei scopuri principale, stabilite de Legea audiovizualului (Broadcasting Act) 1996:

· să elaboreze "codurile de conduită" referitoare la normele de realizare a comunicaţiilor audiovizuale;

· să analizeze plângerile;

· să monitorizeze, să cerceteze şi să raporteze modul de aplicare a normelor din domeniul comunicaţiilor audiovizuale.

Anglia deţine un "Cod de îndrumări" şi un "Cod al corectitudinii 

şi intimităţii", din noiembrie 1997 (cu un set de recomandări), cod după care Comisia pentru normele audio-video se orientează în activitatea sa. De asemenea, comisia apelează la cercetările independente, pentru a-şi formula propriile reglementări şi observaţii.


Comisia poate să solicite spre analiză materiale privind comunicaţiile audiovizuale, poate iniţia audieri pentru soluţionarea unor probleme şi poate cere operatorilor să publice concluziile cercetărilor şi deciziile care au fost luate.


După luarea deciziilor, operatorii au obligaţia de a prezenta un raport care să conţină măsurile luate ca şi rezultatul aplicării acestor măsuri.


Plângerile privind excesul scenelor de violenţă, sex, etc. pot fi depuse de către orice persoană, Comisia fiind obligată să le ia în considerare în analiza sa. Pe lângă scenele evidente care prezintă acte indecente, un cetăţean poate sesiza Comisia pentru încălcarea unor norme de corectitudine cu privire la un tratament incorect sau nerespectarea intimităţii. În acest caz audierile se vor desfăşura cu prezenţa ambelor părţi (reclamante şi acuzate).


Comisia se subordonează în mod direct Parlamentului şi prezintă un raport anual în care descrie cât mai complet activitatea sa. Finanţarea este realizată de către Guvern (direct, printr-un procent alocat din bugetul naţional) dar şi din taxele la care operatorii sunt supuşi. Cheltuielile sunt controlate de către Biroul Naţional de Audit.


Comisia este alcătuită din 30 de membri coordonaţi de un preşedinte, fiind subordonată Secretarului de Stat pentru Cultură, Media şi Sport. Comisarii au un contract cu termen limitat pentru o perioadă ce poate fi între trei şi cinci ani. Activitatea acestora este sprijinită de un staff a cărui activitate este coordonată de un director cu rol administrativ.


Marea Britanie foloseşte un aşa-zis standard pentru televiziuni, Watershed, care stabileşte un marcaj între programele pentru întraga familie şi programele pentru adulţi (programul televiziunii este între 9:00 am şi 5:30 pm). 90% din populaţia adultă este de acord cu acest sistem. Watershed funcţionează doar pentru televiziune şi nu reuşeşte întotdeauna să rezolve suprapunerile între programele pentru familie şi programele pentru adulţi, de la alte televiziuni.


Codul utilizat de Comisie cuprinde acele manifestări sociale pe care "common sense" le respinge în mod natural: promovarea şi încurajarea consumului de alcool sau de droguri, cuvinte obscene care apar în filme, muzică sau orice produs specific media, rasism, atitudini violente, prejudicierea sub orice formă a persoanelor cu disabilităţi sau cu probleme de sănătate mintală, materiale de arhivă acceptate la vremea lor dar care în prezent ar putea provoca reacţii de nelinişte (ex. Dezastrul de la Hillsborough Stadium). Violenţa sau pornografia pot fi uşor separate de scenele violente din producţiile cu adevărat artistice, respectând cerinţa referinţei - În artă nu există violenţă gratuită, violenţă pentru violenţă, iar linearitatea temporală este evidentă în producţiile imorale (vezi "Codul de îndrumări", p.22).

 

Italia


Autoritatea pentru controlul comunicaţiilor (Autoritŕ per le garanzie nelle comunicazioni - AGCOM) a fost înfiinţată prin Legea nr.249/1997 pentru a urma directivele europene din domeniul telecomunicaţiilor şi cele din domeniul comunicaţiilor audiovizuale.


Activitatea AGCOM este realizată prin intermediul unui Consiliu (Consiglio) şi două comisii, una cu atribuţii, dar nu exclusive, în domeniul infrastructurii şi sistemului de reţele (Commissione per le infrastrutture e le reti) şi cealaltă cu atribuţii, dar nu exclusive, în domeniul producţiilor şi a serviciilor (Commissione per i servizi e i prodotti).


Atribuţiile Consiliului:

· consiliază Guvernul în problemele privind strategiile şi politicile media;

· dezvoltă studii şi cercetări pe probleme tehnologice;

· identifică problemele majore din domeniul comunicaţiilor audiovizuale;

· oferă expertize necesare analizelor autorităţii italiene a concurenţei;

· pregăteşte raportul anual, prezentat în Parlament, privind activitatea AGCOM.

Atribuţiile Comisiei pentru infrastructură şi reţele:

· consiliază Ministerul în diverse probleme;

· dezvoltă planul naţional de alocare a frecvenţelor;

· oferă rezoluţii în cazul unor dispute privind interconectările;

· se asigură că serviciile de telecomunicaţii soluţionează cererile;

· stabileşte criterii nediscriminatorii în ceea ce priveşte planul naţional privind numărul de semnale posibil de transmis.

Atribuţiile Comisiei pentru servicii şi produse audio-video:

· monitorizează şi aprobă regulile şi politicile din domeniu.

· adoptă ghidul pentru calitatea serviciilor şi pentru standarde;

· monitorizează distribuţia zilnică a programelor audio-video;

· monitorizeză observaţiile privitoare la regulile de protecţie a minorilor;

· asigură dreptul la replică;

· se asigură de aplicarea corectă a reglemntărilor privind publicitatea şi pluralismul politic.

Pentru a asigura un cadru legislativ adaptat la principiile pluralismului, calităţii produselor audio-video, respectarea diversităţii culturale şi lingvistice, protecţia minorilor, sprijinul politicii europene de convergenţă digitală şi în privinţa producţiei audio-video, AGCOM trebuie să ia diverse măsuri referitoare la:

· planificarea frecvenţelor pentru televiziune, destul de dificil de realizat în Italia, întrucât nu există televiziune prin cablu şi ca atare există un număr foare mare de operatori de televiziune - cca. 700 şi 2000 de operatori de radiodifuziune;

· reglementările privind concesionările de frecvenţe pentru furnizorii privaţi şi stabilirea condiţiilor de acordare a licenţelor de emisie;

· armonizarea legislaţiei naţionale cu cea europeană;

· monitorizarea programelor de televiziune în vederea eliminării producţiile potenţial dăunătoare minorilor;

· reglementări privind transmisiile prin satelit;

· asigurarea accesului egal şi pluralismul politic (dreptul la replică, dezbateri, interviuri, mese rotunde,etc. Transmisia acestor programe este asigurată de televiziunile de stat (RAI) şi este obligatorie.

 

Suedia

Autoritatea suedeză pentru televiziune şi radiodifuziune este o 

instituţie guvernamentală care supravegează domeniul comunicaţiilor audiovizuale de la data de 1 iulie 1998. Autoritatea suedeză pentru televiziune şi radiodifuziune întocmeşte un raport amplu despre dezvoltarea media. Raportul trebuie să conţină o listă de publicaţii analizate de autorităţile din domeniul comunicaţiilor audiovizuale. Instituţia respectivă trebuie să lucreze împreună cu Comisia pentru transmisiuni, Consiliul pentru subvenţionarea presei, Biroul Naţional pentru clasificarea filmelor şi cu Consiliul pentru violenţa media. Adiţional raportului care trebuie prezentat anual, dosarul cuprinde materiale despre:

· rezoluţii în câmpul media;

· anuarul statistic;

· o bază de date media (actualizată la şase luni în colaborare cu Institutul de Statistică suedez);

· un ghid despre televiziunea digitală;

· un ghid despre televiziunea prin cablu.

Autoritatea pentru televiziune şi radiodifuziune este autorizată să 

elibereze şi licenţe de emisie pentru transmisiunile radio şi de televiziune, locale sau naţionale. În privinţa licenţelor de emisie pentru transmisiile digitale, aceasta acordă expertize şi înaintează propuneri Guvernului care le distribuie.


Autoritatea suedeză supraveghează toţi producătorii de media dar şi destinatarii acestor produse, producătorii care nu trebuie să cumpere licenţele de emisie şi frecvenţe (ex. operatorii de cablu sau transmisiunile prin satelit sau presa radiodifuzată). Interesant este faptul că instituţia respectivă are autoritatea să înregistreze persoanele care lucrează în producţia de emisiuni audio-video, în radio comercial local, radio naţional, cablu tv, transmisiuni temporare etc.


Autoritatea pentru televiziune şi radiodifuziune se ocupă şi de perceperea şi administrarea taxelor pentru radiodifuziunea comercială şi locală şi a veniturile din publicitate şi poate, de asemenea, decide sancţiuni.


Această instituţie este condusă de un director general cu puteri executive.


Directorul general este numit de către Guvern care, deţine şi decizia finală la nivelul autorităţii. În prezent instituţia are 50 de angajaţi. Există şi un Consiliu special de supraveghere format din trei membri, numiţi tot de Guvern. Acest Consiliu se asigură că activitatea Autorităţii pentru televiziune şi radiodifuziune este supervizată în mod constant.

 


Austria


Liberalizarea pieţei de produse audio-video în Austria a început destul de târziu (1997) şi este limitată la serviciile de transmisie prin cablu şi satelit. Broadcasting-ul terestru în Austria este reglementat în baza Actului Constituţional audio-video (BVG - Rundfunk) şi este, practic, un monopol de stat. Există însă dezbateri pentru realizarea unei liberalizări în acest sens. Dar Actul Constituţional stipulează independenţa Corporaţiei austriece a comunicaţiilor audiovizuale şi asigură responsabilitatea faţă de public, în primul rând, fără să fie dependentă de Guvern.


Monopolul audiovizual a fost prima dată desfiinţat printr-o hotărâre a Curţii Constituţionale (în 1995) care a permis reţelelor de cablu tv să fie private pentru a se liberaliza piaţa. Această hotărâre permite operatorilor de cablu să producă emisiuni şi servicii independente.


KommAustria a fost înfiinţată prin KommAustria Act (KOG), BGBI, 1, No.32/2001. Comisia pentru Comunicaţii în Austria este autoritatea care reglementează trei domenii: media, conţinut şi infrastructură. Fiecărui domeniu îi corespunde o substructură - o comisie. 


Comisia de media reglementează serviciile de radio şi televiziune (inclusiv televiziunea prin cablu).


Comisia de supraveghere reglementează acele probleme ce ţin de conţinutul informaţiilor media.


Comisia pentru infrastructură este responsabilă pentru reglementarea şi contribuţiile campaniilor pentru comunicaţii audiovizuale şi telecomunicaţii. Partidul social-democrat se opune însă funcţionării acestei noi autorităţi în Austria (Salzburger Nachrichten, 11 august 2000: "Spölehnt Medienbehörde strik ab").


Autoritatea austriacă care reglementează audio-vizualul (RTR), stabilită în aprilie 2001, are următoarele atribuţii:

· realizează operaţiuni pentru Komm Austria (autoritatea tutelară);

· prestează diverse activităţi;

· este implicată în procedurile de arbitrare ;

· are obligaţia să organizeze un centru de competenţă specializat în probleme de comunicaţii audiovizuale şi telecomunicaţii;

RTR Gmbtt este deţinut şi administrat în totalitate de Guvernul Federal 

austriac, condus de Cancelarul Federal în cooperare cu Ministrul Federal al Transporturilor şi Tehnologiei. Contribuţia la capitalul instituţiei revine în mare parte Guvernului iar anumite cheltuieli provin din taxele cu care contribuie operatori pentru comunicaţiile audiovizuale din Austria.


RTR este împărţită în două secţiuni specializate - comunicaţii audiovizuale şi telecomunicaţii., fiecare având un director, susţinut de aproximativ 75 de angajaţi. De asemenea, există un consiliu de supraveghere al RTR, care este numit de către Ministrul Federal al Transporturilor şi Tehnologiei din Austria şi de către Cancelarul Federal.


Pentru Comisia de Control nu există un act normativ care să reglementeze limbajul audio-video, atribuţiile sale fiind de management, monitorizarea conceptelor de securitate şi certificare, probleme tehnice şi audieri în vederea clarificării unor neînţelegeri între operatori. 

 


Grecia


În Grecia, piaţa audio-video este dominată de transmisiunile terestre. Instituţia tutelară este Consiliul Naţional de Radio şi Televiziune (ESR). ESR, prin consultarea cu părţile implicate, poate elabora un cod de etică sau mai multe coduri de etică, individualizate, specifice fiecărei pieţe, respectând drepturile fundamentale implicate în acest proces. De asemenea, Consiliul poate interveni în diferite operaţiuni ale companiilor care oferă diverse poduse mediatice, recomandări speciale, sancţiuni, etc.


În acelaşi timp, ESR colaborează şi cu celelalte instituţii ale statului care sunt implicate în dezvoltarea tehnologiei pentru comunicaţii sau în probleme de concurenţă. 

Ca şi în celelalte ţări, ESR are responsabilităţi privind atât dezvoltarea tehnologică ca şi problemele de etică în media şi elaborarea şi controlul aplicării regulilor generale, stabilite prin acte normative. În prezent, se încearcă adoptarea Directivelor Uniunii Europene (ex Directiva 97(36) - care stipulează că staţiile şi concernele media nu pot deţine monopolul şi nu pot avea drepturi exclusive pentru transmisiunea evenimentelor majore, sportive sau culturale, drepturi ce privează publicul de accesul gratuit. Deşi s-a considerat că această directivă poate încălca drepturile companiilor private de a deţine şi folosi produsele audio-video, totuşi responsabilitatea statului este faţă de fiecare organizaţie şi individ în parte, prin urmare nici un drept nu poate fi în natura sa limitativ faţă de alte drepturi (ex.libertatea de informare). ESR îşi propune realizarea unui program prin care să asigure accesul la informaţiile audio-video pentru toţi - "Access for all", dar acest proiect întâmpină dificultăţi enorme legate de cost. Ca urmare, în conformitate cu Directivele Uniunii Europene, s-a hotărât că măcar accesul la informaţiile considerate esenţiale sau universale să fie liber. De exemplu, în Grecia, recepţia prin satelit tv este gratuită, fiind stipulată de lege). Dar, ESR şi-a propus un obiectiv şi mai ambiţios decât asigurarea informaţiilor obiective pentru toţi, şi anume, asigurarea unui anumit nivel de calitate al produselor audio-video. Informaţia nu trebuie să fie doar accesibilă tuturor ci trebuie să îndeplinească şi un standard de calitate. Desigur că acest standard are un rol de normare.


Parlamentul Greciei a elaborat un proiect de lege care stabileşte cadrul de dezvoltare a serviciilor de televiziune şi radiodifuziune ca şi cel de dezvoltare a noilor tehnologii pentru comunicaţiile audiovizuale. Garanţiile instituţionale vor fi suplimentate printr-un sistem flexibil, asigurându-se capacitatea de a identifica tendinţele ilicite apărute pe piaţă şi cele privind formarea preferinţelor consumatorilor. Obiectivul Guvernului este, de asemenea, şi de a asigura transparenţa totală a pieţii media şi includerea în cadrul legislativ a reglementărilor privind serviciile interactive (ex.tranzacţiile bancare, comerţul electronic, jocurile etc) care se vor dezvolta în cadrul tehnologiilor comunicaţiilor audiovizuale. Tot prin reglementări legislative se încearcă "blocarea" monopolizării pieţii media interne de către companiile private străine şi de a se constitui o alianţă naţională a producătorilor interni.

 

Franţa

Organizarea şi funcţionarea Consiliului Superior al Audiovizualului - Conseil Supérieur de L`Audiovisuel (CSA) a fost stabilită prin decret emis de către Ministrul Comunicaţiilor la 26 iulie 1989. În prezent, serviciile CSA sunt organizate ca urmare a unei decizii CSA din 27 septembrie 2001.


Consiliul are în subordine şase direcţii - direcţia administrativ-financiară, direcţia operatorilor audio-vizuali, direcţia pentru programe, direcţia tehnică şi pentru noutăţile din tehnologia comunicaţiilor, direcţia juridică şi direcţia pentru studii-prospectări. Colegiul mai are în structura sa şi un secretariat al Colegiului, un serviciu pentru relaţii exterioare şi un serviciu pentru informare şi documentare. Precum şi 16 comitete tehnice radiofonice regionale. 


CSA funcţionează pe baza unui regulament de ordine interioară care stabileşte modalităţile sale de acţiune şi regulile şi procedurile de funcţionare. Preşedintele poate apela, cu acordul Ministrului Comunicaţiilor, la serviciile statului în cazul în care este necesară participarea acestuia pentru îndeplinirea misiunii sale.


Direcţiile şi serviciile CSA sunt cordonate de un director general, aflat sub autoritatea preşedintelui CSA. Directorul general este numit prin decret prezidenţial, la propunerea preşedintelui CSA. Preşedintele CSA este cel care numeşte restul personalului din direcţii şi servicii..


Preşedintele CSA poate delega, pentru semnarea actelor referitoare la funcţionarea Consiliul: 

· directorul general;

· personalul aflat în subordinea directorului general, în limita competenţelor acestuia.

Direcţia administrativ-financiară se ocupă de recrutarea şi gestionarea 

administrativă a agenţilor Consiliului, elaborează bugetul acestuia şi-i asigură logistica.


Direcţia operatorilor audiovizuali soluţionează cererile de autorizare şi acces pe piaţă a operatorilor de televiziune şi radiodifuziune, ale căror servicii sunt difuzate prin unde hertziene, satelit sau cablu.


Direcţia de programe analizează programele serviciilor de comunicaţii audiovizuale şi la societăţilor naţionale de programe. Ea răspunde de verificarea serviciile societăţilor în materie de programe şi producţii. Totodată stabileşte spaţiul alocat la televiziunea naţională pentru personalităţile politice sau sindicale. De asemenea, răspunde, în colaborare cu direcţia juridică, de pregătirea recomandărilor privind alegerile şi campania electorală.


Direcţia tehnică elaborează deciziile referitoare la:

· planificarea şi folosirea frecvenţelor a căror gestiune revine CSA;

· infrastructura şi instalaţiile de telecomunicaţii;

· controlul şi protecţia benzilor de frecvenţe;

· specificaţiile tehnice privind semnalele emise pentru furnizarea serviciilor de comunicaţii audiovizuale;

· specificaţiile tehnice pentru ansamblul reţelelor de cablu;

· evoluţia tehnologică în domeniul audiovizual şi noutăţile tehnologice în comunicaţii.

Direcţia juridică se ocupă de problemele juridice ale întreprinderilor de 

comunicaţii audiovizuale. De asemenea, realizează studii juridice privind interpretarea legii în vederea eleborării de decizii şi avize ale Consiliului. Tot în cadrul acestuia sunt examinate reglementările europene şi evoluţia acestora.


Direcţia de studii şi prospectări relizează studii necesare activităţii Consiliului. Domeniile de interes principal sunt cele economice şi financiare. În aceeaşi măsură, analizează evoluţia sectorului audiovizual în ansamblu.

 


Portugalia


Din anul 1977, cadrul legislativ pentru media şi telecomunicaţii în Portugalia a fost complet reînnoit.


O nouă lege a audiovizualului (Legea nr.31-A/98) a fost adoptată la data de 18 iulie 1998 şi este considerată ca o măsură naţională pentru transpunerea Directivelor Comisiei Europene (95/51/EC şi 90/388/EEC).


Instituţia abilitată cu supravegherea comunicaţiilor audiovizuale din Portugalia, se numeşte Înalta Autoritate pentru Mass-Media (AACS). Înfiinţarea ca şi reglementările privind funcţionarea acesteia sunt prevăzute chiar în Constituţia republicii (art.37, 38, 39, 40).


Înalta Autoritate pentru Mass-Media este un organism constituţional, independent, care funcţionează în relaţie cu Parlamentul Portugaliei. Aceasta este compusă din 11 membri (un preşedinte numit de Consiliul Superior al Magistraturii, cinci membri aleşi de Parlament, 3 membri numiţi de Asociaţia Jurnaliştilor, sindicate şi Asociaţia pentru Protecţia Consumatorilor, un membru numit de Guvern, un membru ales de celelalte organizaţii importante), numiţi pentru un mandat de 4 ani şi sunt inamovibili.


AACS supraveghează aplicarea şi respectarea reglementărilor privind activitatea mass-media, prevăzute de Constituţie. Astfel, instituţia trebuie să garanteze dreptul la informaţie, libertatea presei, independenţa mass-media în raport cu puterea politică sau cea economică, încurajarea diversităţii opiniilor, asigurarea dreptului la transmisie, dreptul la replică şi dreptul la opinii politice.


AACS răspunde de acordarea licenţelor de emisie pentru staţiile de televiziune şi radiodifuziune, în concordanţă cu legea. AACS numeşte directorii din instituţiile mass-media de stat.


Partidele politice reprezentate în Adunarea Legislativă (nu şi în Guvern), dar şi Guvernul, au dreptul la un anumit timp de transmisie, timp care este proporţional cu reprezentarea acestora, ca şi dreptul la replică pentru acţiunile şi declaraţiile Guvernului.


AACS poate să solicite declaraţii şi audieri ale directorilor sau patronilor din mass-media precum şi declararea scopului finanţărilor în domeniul audiovizual.


Producţia de emisiuni pentru televiziune şi radio a fost până în anul 1997 monopolul transmisiunilor prin satelit şi prin antenă. Acum, însă, Guvernul şi AACS a permis operatorilor prin cablu să producă emisiuni proprii, ceea ce a dus la o concurenţă acerbă şi o diversificare a pieţii. 

 


Spania


La Comisión del Mercado de las Telecomunicaciones (CMT) - Comisia privind Piaţa Telecomunicaţiilor este un organism independent, creat prin Decretul-Lege nr.6/1996 şi are ca obiectiv supravegherea pieţii telecomunicaţiilor şi a serviciilor audiovizuale. Decretul-Lege este urmat de legea nr.12/1997, lege ce stabileşte funcţionarea şi atribuţiile CMT.


CMT este compus din 9 membri: un preşedinte, un vicepreşedinte şi şapte consilieri. Membrii consiliului CMT sunt desemnaţi după criterii legate de traiectoria lor profesională. Mandatul acestora este pentru o perioadă de şase ani.


CMT are o competenţă globală privind informarea legată de politica Guvernului din domeniul telecomunicaţiilor


CMT, din proprie iniţiativă, poate informa Guvernul în ce priveşte dinamica informaţiilor. Fiind o instituţie independentă are dreptul la propria viziune în ceea ce priveşte domeniul telecomunicaţiilor.


CMT are statut de organ consultativ specializat, îndeplinind funcţia de consiliere pe lângă Guvern, în toate situaţiile în care acest lucru este necesar sau solicitat.


Această consultarea este obligatorie în procedurile de elaborare a unor dispoziţii normative în domeniu.


CMT poate să dea instrucţiuni limitative pentru unităţile care operează în sector, instrucţiuni menite să salvgardeze libera concurenţă pe piaţă.


CMT acordă licenţele de emisie şi autorizări.


Funcţiile de control şi supraveghere se cocretizează în:

· garantarea unei adecvate finanţări impuse operatorilor;

· gestionarea resurselor limitative, garantând disponibilitatea pentru alocarea frecvenţelor şi adecvata utilizare a spectrului radioelectric;

· garantarea accesului la reţele şi servicii şi interoperabilitatea reţelelor;

· controlul preţurilor, urmând politica de preţuri şi comercializare a agenţilor din sector şi informând asupra tarifelor stabilite;

· garantarea unei concurenţe efective.

Uniunea Europeană

Uniunea Europeană a făcut în ultimii ani eforturi considerabile în domeniul audiovizualului care au urmărit ca industria europeană să poată recuceri propria piaţă şi să facă faţă profundelor schimbări aduse de societatea

informaţiei.


Comisia Europeană a elaborat la sfârşitul anului 1999 un document intitulat “Principii şi linii directoare ale politicii comunitare în domeniul audiovizualului în era numerică”.

În preambulul documentului se vorbeşte de tehnologiile numerice ce aduc în sectorul audiovizual profunde schimbări care vor necesita o adaptare atât a cadrului de reglementare, cât şi a diferitelor mecanisme de susţinere.

Ca urmare, este important ca operatorii şi părţile interesate să fie înformaţi despre strategia Comisiei în următorii 5 ani în acest domeniu. 

Tehnologia numerică produce schimbări masive în domeniul social, cultural şi educativ şi va antrena în viitor schimbări şi mai importante. Acest proces nu se reduce doar la o creştere extraordinară a cantităţii de informaţie, dar permite operatorilor să participe la producţia şi distribuirea acestor informaţii la scară mondială. Difuzarea analogică va fi înlocuită în câţiva ani cu difuzarea numerică care va permite nu numai transmisia televizată ci şi servicii interactive, telefonia vocală şi un acces rapid la Internet.

Serviciile de difuzare prin satelit vor oferi televiziunii posibilităţi similare ca şi telefonia mobilă şi va oferi acces la Internet şi curierat electronic. Internetul personifică cel mai bine aplicarea revoluţiei numerice şi deschide numeroase orizonturi pentru furnizarea de date, pentru producătorii şi creatorii din domeniul audiovizualului.

Televiziunea numerică va juca un rol important în acest proces – putând să devină poarta de acces în comerţul electronic. Toate aceste schimbări au repus în discuţie cadrul de reglementare actual la nivelul Uniunii Europene şi a statelor membre, impunând reexaminarea procedurilor de reglementare utilizate până acum.

Politica în domeniul audiovizual a Comunităţii Europne a avut propriile sale obiective şi principii, comune pentru toate statele membre ca şi propriile sale instrumente de susţinere a acestui domeniu.

Directiva “Televiziune fără frontiere” a fixat cadrul juridic care să garanteze libera prestare de servicii, iar programele Media I şi Media II au coordonat acţiunile statelor membre în sectorul audiovizual.

Comunitatea europeană a promovat şi inovaţia tehnică în domeniu, mai ales prin directiva 95/47/CE referitoare la transmiterea semnalelor de televiziune. La fel este de remarcat planul de acţiune pentru promovarea televiziunii pe marele ecran (decizia 93/424/CEE).

Revoluţia numerică lansează noi provocări pentru politica comunitară audiovizuală, mai ales pentru încurajarea producţiei şi distribuirii creaţiilor europene. Mai mult, politica comunitară trebuie să mobilizeze actorii tradiţionali ai pieţii (cinematograful, radioul, televiziunea), ca şi alţi noi intraţi pe piaţă prin revoluţia numerică.

Comisia Europeană a realizat o amplă analiză a politicii în domeniul audiovizualului, în urma consultărilor cu toate statele membre şi asociate, asupra unor documente:

Cartea Verde asupra convergenţei sectoarelor telecomunicaţiilor, media şi tehnologiilor informaţiei – publicată în decembrie 1997 şi supusă dezbaterii publice (concluziile au fost publicate într-un comunicat oficial al Comisiei);

Conferinţa europeană asupra audiovizualului organizată de Comisie la Birmingham aprilie 1998.

Raporul “Era numerică” elaborat de comisarul european Marcelino Oreja împreună cu un grup de reflecţie asupra politicii din domeniul audiovizualului – în octombrie 1998.

La 10 noiembrie 1999, Comisia a examinat cadrul de reglementare al infrastructurii comunicaţiilor electronice şi a elaborat un comunicat intitulat “Către un cadru nou de reglemetare al infrastructurilor comunicaţiilor electronice şi serviciilor” care pune în discuţie 5 principii care să stea la baza reglemetării:

· să fie fondată pe obiective politice clar definite; 

· să se limiteze la minimum necesar pentru a atinge aceste obiective;

· să întărească securitatea juridică într-o piaţă dinamică;

· să vizeze neutralitatea tehnologică.

În document se menţionează că pentru reglemetarea sectorului audiovizual trebuie ţinut cont de:

1. Principiul proporţionalităţii legat de cele menţionate în Tratat şi referirile la libera prestaţie de servicii.

2. Principiul complementarităţii cere ca reglemetarea să păstreze nivelele vizate. “Televiziunea fără frontiere” ca şi alte instrumente referitoare la protecţia intelectuală şi la protecţia serviciilor audiovizuale şi de informare relevă mecanismele de reglemetare a transparenţei adoptate în 1998 (Directiva 98,48.CE).

Crearea unui cadru de reglementare stabil într-un mediu care evoluează rapid necesită o reflecţie asupra rolului autoreglării (un exemplu este organizarea unui important seminar asupra autoreglării în sectorul media în 21-21 aprilie 1999 la Sarre Bruck)

Deşi statul şi puterile publice au misiunea de a defini obiectivele punând în prim plan interesul general, operatorii şi utilizatorii pot contribui la realizarea acestor obiective elaborând măsuri de autoreglare înscriindu-se în cadrul de reglementare global, cea ce ilustrează aplicarea principiului subsidiarităţii. 

Comisia Europeană a supus dezbaterilor câteva linii directoare pentru activitatea instituţiilor care reglementează domeniul audiovizual:

Se menţionează că aceste instanţe terbuie să fie independente de guvern şi de operatori.

Problemele de conţinut au caracter dominant naţional şi sunt puternic

legate de nevoile culturale, sociale şi democratice ale unei societăţi date. Conform principiului subsidiarităţii aceste probleme intră în responsabilitatea

statelor membre. Convergenţa tehnologică impune o cooperare între autorităţile însărcinate cu reglementările respective .

În acest scop Comisia Europeană reflectează asupra necesităţii de a crea o tribună la nivel european pentru cooperarea între autorităţile menite a realiza reglementarea, operatori şi consumatori din domeniul audiovizual.

Directiva “Televiziunea fără frontiere” reprezintă o importantă instanţă de reglementare adoptată în 1989. Această directivă a fost modificată în 1997 pentru a ţine cont de evoluţia tehnologiei şi pieţii.

